internet vaartha 255 Views
ముంబై : ప్రైవేటు రంగంలోని ఇండస్‌ ఇండ్‌ బ్యాంకు నికరలాభం 25శాతం పెరిగింది. నాలుగోత్రైమాసికంలో నికరవడ్డీ ఆదాయం పెరగ డంతో లాభాలు పెరిగినట్లు బ్యాంకు ప్రకటించింది. రూ.620కోట్లు నికరలాభం ఆర్జించింది. నికరవడ్డీ ఆదాయం కూడా 1268 కోట్ల రూపాయలుగా ఉందని అంచనా. మార్కెట్‌ నిపుణుల అంచనాలను చూస్తే నికరలాభం 616కోట్లు, నికరవడ్డీ ఆదాయం 1200 కోట్లుగా ఉంటుందని అంచనా వేసారు. మార్కెట్‌ అంచనాలను సైతం ఇండస్‌ బ్యాంకు అధిగమించింది. అంతకుముందు ఏడాది ఇదేకాలం లో 495 కోట్ల నికరలాభం, 1200 కోట్ల నికరవడ్డీ ఆదాయాన్ని చవిచూసింది. నికరవడ్డీ ఆదాయం అంటే అడ్వానులపై ఆర్జించిన ఆదాయం, డిపాజిట్ల పై చెల్లించిన వడ్డీపును మిగిలిన మొత్తం 37శాతం పెరిగిందని అదేనికరలాభాలు పెరుగుదలకు కారణం అయిందని బ్యాంకు వెల్లడించింది. నికరవడ్డీ యేతర ఆదాయం ఫీజుల రూపంలో వచ్చే ఆదా యాలు కూడా 31 శాతం పెరిగి 913 కోట్ల రూపా యలుగా ఉంది. ప్రైవేటు బ్యాంకు స్థూల నిరర్ధక ఆస్తులు మొత్తం అడ్వాన్సుల్లో 0.87శాతంగా ఉన్నాయి. అంతకుముందు డిసెంబరు త్రైమాసి కంలో 0.82శాతం నుంచి స్వల్పంగా పెరిగాయి. జిఎన్‌పిఎలు 777 కోట్లు అంతకుముందు త్రైమాసికంలో 563 కోట్లుగా ఉన్నాయి. సెన్సెక్స్‌లో బ్యాంకు షేర్లు 0.85 శాతం దిగువన నడిచాయి. 975.50 రూపాయలుగా ఉన్నాయి.